Ριχάρδος του Κέιμπριτζ

Πρώτα χρόνια

Ο Ριχάρδος κατά περίεργο τρόπο δεν δέχτηκε εδάφη από τον πατέρα του και δεν αναφέρεται το όνομά του σε καμία διαθήκη του πατέρα ή του μεγαλύτερου αδελφού του, κάτι που έχει οδηγήσει πολλούς στο συμπέρασμα, ότι μπορεί να είναι νόθος γιος της μητέρας του με τον Ιωάννη Χόλλαντ, 1ο δούκα του Έξετερ. Ο πατέρας του δεν είχε κάνει καμιά πρόβλεψη για τον Ριχάρδο στην διαθήκη του στις 25 Νοεμβρίου 1400, αλλά η μητέρα του Ισαβέλλα, που είχε ορίσει διάδοχο τον Ριχάρδο Β΄, όταν πέθανε στις 23 Δεκεμβρίου 1392, ζήτησε από τον Ριχάρδο Β΄ να παραχωρήσει στον μικρότερο γιο της μισθό 500 μάρκων. Ο βασιλιάς συμφώνησε και στις 3 Φεβρουαρίου 1393 έδωσε στον αναδεκτό του μισθό 100 μάρκων από τα έσοδά του στο Γιορκσάιρ, το οποίο είχε δεχτεί πρόσφατα η Ισαβέλλα και στις 16 Μαρτίου 1393 του έδωσε επιπλέον μισθό 350 μάρκων από το θησαυροφυλάκιο. Ο Πιουκ σημειώνει, ότι ο Ριχάρδος του Κέιμπριτζ περίμενε περισσότερες χορηγίες από τον ανάδοχό του Ριχάρδο Β΄, όταν ενηλικιωνόταν, αλλά ο βασιλιάς ανατράπηκε από τον εξάδελφό του Ερρίκο Δ΄ της Αγγλίας (1399). O ιστορικός Χάρρις αναφέρει, ότι ο νέος βασιλιάς υποτίμησε σημαντικά τον Ριχάρδο, ο οποίος έπαιρνε τα εισοδήματά του παράνομα ή δεν πληρωνόταν καθόλου.
Από τον Απρίλιο του 1403 μέχρι τον Οκτώβριο του 1404 ο Ριχάρδος πήγε με μικρή στρατιωτική δύναμη να υπερασπιστεί το Χερεφορντσάιρ από τον Ουαλλό επαναστάτη Ογουάιν Γκλύντυρ, αλλά δεν μπόρεσε να προσφέρει σημαντικές υπηρεσίες. Την ίδια περίοδο σύμφωνα με τον Πιουκ ο Ριχάρδος δημιούργησε στενές σχέσεις με τις οικογένειες Μόρτιμερ και Σέρλετον, που κατέληξαν στον γάμο του με την Άννα Μόρτιμερ. Τον Αύγουστο του 1406 ο Ριχάρδος μαζί με τον επίσκοπο του Μπαθ, τον λόρδο Φιτς Ούγο και τον λόρδο Σκρόυπι συνόδευσαν την μικρότερη κόρη τού Ερρίκου Δ΄, τη Φιλίππη στην Δανία για να παντρευτεί τον Έρικ της Πομερανίας. Ο Ριχάρδος του Κέιμπριτζ στέφτηκε ιππότης τον Ιούλιο της ίδιας χρονιάς για την συμμετοχή του στην αποστολή. Ο Ριχάρδος απέκτησε στενές σχέσεις με τον λόρδο Σκρόυπι, που θα παντρευτεί τον Σεπτέμβριο του 1411 την θετή του μητέρα Ιωάννα Χόλλαντ. Ο Ριχάρδος θα εμπλακεί αργότερα μαζί του στην Συνωμοσία του Σαουθάμπτον (1415), που θα τους κοστίσει τις ζωές τους.

Η συνωμοσία του Σαουθάμπτον

Στο Κοινοβούλιο ο Ριχάρδος δημιούργησε την κομητεία του Κέιμπριτζ (1414)  τίτλο που κατείχε ο μεγαλύτερος αδελφός του Εδουάρδος, 2ος δούκας της Υόρκης και αργότερα καταργήθηκε λόγω της παραίτησης του. Η δημιουργία της κομητείας του Κέιμπριτζ δεν έφερε στον Ριχάρδο τα απαραίτητα εδάφη και τίτλους, ήταν η φτωχότερη από τις επαρχίες που συμμετείχαν στην εκστρατεία του Ερρίκου Ε΄ στην Αγγλία και σύντομα έχασε όλες τις πηγές της. Ο Κέιμπριτζ συνωμότησε με τον λόρδο Σκρόυπι και τον Σερ Τόμας Γκρει να εκθρονίσουν τον βασιλιά Ερρίκο Ε΄ και να τοποθετήσουν στον θρόνο τον κουνιάδο του Ριχάρδου Εδμόνδο Μόρτιμερ, 5ο κόμη του Μαρς. Ο Μόρτιμερ αποκάλυψε στις 31 Ιουλίου την σκευωρία στον βασιλιά, καταδικάστηκε σε θάνατο και παρά τα παρακάλια του στον Ερρίκο Ε΄ να του χαρίσει την ζωή αποκεφαλίστηκε στις 5 Αυγούστου 1545 και τάφηκε στον Οίκο του Θεού στην Σαουθάμπτον. Ο στόλος εξέπλευσε για την Γαλλία στις 11 Αυγούστου 1415 λίγους μήνες αργότερα.
Η Συνωμοσία του Σαουθάμπτον περιγράφεται με δραματικό τρόπο στο έργο του Ουίλλιαμ Σαίξπηρ "Ερρίκος Ε΄" και στο ανώνυμο 'εργο "Η ιστορία του Τζων Όλντκαστλ".

Θρύλοι

Οι τίτλοι του Ριχάρδου του Κέιμπριτζ κατασχέθηκαν αλλά ο τετράχρονος γιος του Ριχάρδος ορίστηκε διάδοχος του. Σε τρεις μήνες ο μεγαλύτερος αδελφός του Εδουάρδος του Νόργουιτς, 2ος δούκας της Υόρκης έπεσε άτεκνος στην μάχη του Αζινκούρ με αποτέλεσμα να κληρονομήσει τον τίτλο του δούκα της Υόρκης ο τετράχρονος Ριχάρδος. Στο Κοινοβούλιο του 1461 ο εγγονός του Ριχάρδου Εδουάρδος Δ΄ της Αγγλίας ακύρωσε όλες τις κατασχέσεις που είχε υποστεί η περιουσία του παππού του από τον Ερρίκο Ε΄.

Σύμβολα

Ο Ριχάρδος του Κέιμπριτζ φέρει τα βασιλικά σύμβολα του πατέρα του προσθέτοντας στο πάνω μέρος μια ετικέτα με τρεις λευκές γραμμές κάθε μια από τις οποίες περιέχει από τρεις φωτεινούς κόκκινους κύκλους.